ቱሪዝሙን ከሥራ ዕድል ጋር የሚያስተሳስር የስዕል እና የእደ ጥበብ ፌስቲቫል በላልይበላ ከተማ ተጀምሯል።
ቱሪዝሙን ከሥራ ዕድል ጋር የሚያስተሳስር የስዕል እና የእደ ጥበብ ፌስቲቫል በላልይበላ ከተማ ተጀምሯል።በአይነቱ አዲስ የሆነ የስዕል እና የእደ ጥበብ ፌስቲቫል በላልይበላ ከተማ ዛሬ ጥቅምት 15/2012 ዓ.ም እየተካሄደ ነው፡፡አረንጓዴ የማምረቻ ኢንዱስትሪ በኢትዮጵያ ፕሮጀክት፣ የንግድና ዘርፉ ማኅበራት ምክር ቤት እና የላልይበላ ከተማ አስተዳድር ባህልና ቱሪዝም ጽህፈት ቤት በጋራ ባዘጋጁት የመጀመሪያው ‹‹ላልይበላ የስዕል እና የእደ ጥበብ ፌስቲቫል›› ላይ 30 ተሳታፊዎች ምርቶቻቸውን አቅርበዋል፡፡የአካባቢውን የባህል፣ የእምነት እና የእሴት መገለጫ ውጤቶች በተለያዩ የጥበብ ሥራዎች አዘጋጅተው ያቀረቡት ተሳታፊዎቹ በአረንጓዴ የማምረቻ ኢንዱስትሪ በኢትዮጵያ ፕሮጀክት የቴክኒክ እና በአውሮፓ ኅብረት የገንዘብ ድጋፍ ተደርጎላቸዋል ተብሏል፡፡ከሮሃ እስከ ላስታ፣ ከይምርሀነ ክርስቶስ እስከ ናኩተ ለአብ፣ ክብልብላ ጊዮርጊስ እስከ አሸተን ማርያም፣ ከላልይበላ ወቅር አብያተ ክርስቲያናት እስከ ነገስታት መካነ መቃብር እና ሌሎች ጥንታዊ የታሪክ አሻራዎችን አቅፎ የያዘውን የላልይበላ እና አካባቢው የመስህብ ሀብት በየዓመቱ ቁጥሩ የበዛ የውጪ ሀገራት እና የሀገር ውስጥ ጎብኝ ያየዋል፡፡